CELEX: 22007D0097
Language: et
Date: 2007-09-28 00:00:00
Title: EMP Ühiskomitee otsus nr 97/2007, 28. september 2007 , millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused), II lisa (tehnilised normid, standardid, katsetamine ja sertifitseerimine) ning protokolli nr 47 (veinikaubanduse tehniliste tõkete kaotamise kohta)

21.2.2008   
            
            
               ET
            
            
               Euroopa Liidu Teataja
            
            
               L 47/3
            
         
      EMP ÜHISKOMITEE OTSUS
   
   nr 97/2007,
   28. september 2007,
   millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused), II lisa (tehnilised normid, standardid, katsetamine ja sertifitseerimine) ning protokolli nr 47 (veinikaubanduse tehniliste tõkete kaotamise kohta)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 6. juuli 2007. aasta otsusega nr 75/2007 (1).
            
         
               (2)
            
            
               Lepingu II lisa on muudetud EMP Ühiskomitee 6. juuli 2007. aasta otsusega nr 79/2007 (2).
            
         
               (3)
            
            
               Lepingu protokolli nr 47 on muudetud EMP Ühiskomitee 8. detsembri 2006. aasta otsusega nr 161/2006 (3).
            
         
               (4)
            
            
               29. märtsi 1923. aasta tollilepingu alusel loovad Liechtensteini Vürstiriik ja Šveitsi Konföderatsioon tolliliidu.
            
         
               (5)
            
            
               Liechtensteini suhtes kohaldatakse Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe (4) (edaspidi „põllumajanduskokkulepe”) 11. lisa (Loomatervishoiu- ja zootehnilised meetmed, mida kohaldatakse elusloomade ja loomsete saadustega kauplemisel). Vastavalt EMP Ühiskomitee otsusele nr 1/2003 (5) on Liechtenstein lepingu I lisa I peatüki sätete täitmisest vabastatud.
            
         
               (6)
            
            
               Euroopa Majandusühenduse ja Šveitsi Konföderatsiooni vahelist 22. juuli 1972. aasta lepingut (6) koos kõigi muudatustega on laiendatud Liechtensteinile 22. juuli 1972. aasta lisalepinguga (7). EMP Ühiskomitee otsusega nr 177/2004 (8) on Liechtenstein lepingu protokolli nr 3 ja osa protokolli nr 4 kohaldamisest vabastatud.
            
         
               (7)
            
            
               Euroopa Ühendus, Šveitsi Konföderatsioon ja Liechtenstein on leppinud kokku, et lisakokkuleppega, mis jõustub üheaegselt käesoleva otsusega, laiendatakse põllumajanduskokkuleppe sätete kohaldamist Liechtensteini suhtes.
            
         
               (8)
            
            
               Selleks et tagada ühtsete eeskirjade järjepidev kohaldamine kogu toiduahelas, on vaja vabastada Liechtenstein lepingu asjakohaste osade (nimelt I lisa, II lisa XII ja XXVII peatükk, protokoll nr 47) kohaldamisest seni, kuni Liechtensteini suhtes kohaldatakse põllumajanduskokkulepet,
            
         ON TEINUD JÄRGMISE OTSUSE:
   Artikkel 1
   Lepingut muudetakse vastavalt käesoleva otsuse lisale.
   Artikkel 2
   Käesolev otsus jõustub samal päeval kui lisakokkulepe, tingimusel et kõik lepingu artikli 103 lõike 1 kohased teated on edastatud EMP Ühiskomiteele (9).
   Artikkel 3
   Liechtenstein ja Euroopa Ühendus teavitavad EMP Ühiskomiteed lisalepingu jõustumisest, millega laiendatakse põllumajanduskokkulepet Liechtensteini suhtes.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2007
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
         
      
   
   
      (1)  ELT L 328, 13.12.2007, lk 10.
   
      (2)  ELT L 328, 13.12.2007, lk 18.
   
      (3)  ELT L 89, 29.3.2007, lk 40.
   
      (4)  EÜT L 114, 30.4.2002, lk 132.
   
      (5)  ELT L 94, 10.4.2003, lk 43.
   
      (6)  EÜT L 300, 31.12.1972, lk 189.
   
      (7)  EÜT L 300, 31.12.1972, lk 281.
   
      (8)  ELT L 133, 26.5.2005, lk 33.
   
      (9)  Põhiseadusest tulenevaid nõudeid ei ole nimetatud.
   
      LISA
      Lepingu I ja II lisa ning protokolli nr 47 muudetakse järgmiselt.
      
                  1.
               
               
                  I lisa valdkondlike kohanduste pealkirja alla lisatakse järgmine tekst:
                  „Käesolevat lisa ei kohaldata Liechtensteini suhtes seni, kuni Liechtensteinile laieneb Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe.”
               
            
                  2.
               
               
                  II lisa XII peatüki sissejuhatava osa esimene lõik asendatakse järgmisega:
                  „Käesolevat peatükki ei kohaldata Liechtensteini suhtes seni, kuni Liechtensteinile laieneb Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe.”
               
            
                  3.
               
               
                  II lisa XXVII peatüki sissejuhatavale osale lisatakse järgmine tekst:
                  „Käesolevat peatükki ei kohaldata Liechtensteini suhtes seni, kuni Liechtensteinile laieneb Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe.”
               
            
                  4.
               
               
                  Protokolli nr 47 sissejuhatavale osale lisatakse järgmine tekst:
                  „Käesolevat protokolli ei kohaldata Liechtensteini suhtes seni, kuni Liechtensteinile laieneb Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe.”